Diari Oficial de la Generalitat Valenciana


Sumari del DOGV 5606, del 25-09-2007 (2007/11783)

ORDE de 6 de setembre de 2007, de la Conselleria d'Educació, per la qual s'acorda l'extinció de l'autorització per cessament d'activitats docents del centre docent privat de Formació Professional específica Centro de Formación, d'Orihuela (Alacant).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11219


Data del document
:   06-09-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Orihuela
    * centre d'ensenyament
    * cessament d'activitat
    * ensenyament privat

ORDE de 6 de setembre de 2007, de la Conselleria d'Educació, per la qual s'acorda l'extinció de l'autorització per cessament d'activitats docents del centre docent privat de Formació Professional específica Centro de Formación, d'Orihuela (Alacant). [2007/11243]  
L'expedient ha sigut iniciat d'ofici pel Servici de Centres de la conselleria d'Educació, per a procedir a l'extinció de l'autorització del centre de Formació Professional específica Centro de Formación, codi 03523763, situat al carrer Gabriel Sije, 6, d'Orihuela (Alacant), per cessament d'activitats docents.  
En l'expedient consta informe de la Inspecció Educativa de la Direcció Territorial d'Educació d'Alacant de data 6 de novembre del 2006.  
S'ha concedit a l'interessat un termini d'audiència en compliment de l'article 16.1 del Reial Decret 332/1992.  
El cessament d'activitats docents del centre no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell  
ORDENE  
Únic  
L'extinció de l'autorització, amb efectes des de l'inici del curs escolar 2007/2008, per cessament d'activitats docents, del centre que s'indica a continuació, d'acord amb l'informe emés.  
Codi: 66360761  
Denominació genèrica: Centre Privat de Formació Professional Específica  
Denominació específica: Centro de Formación  
Titular: Antonia Pérez Cabrera  
Domicili: c/ Gabriel Sije, 6  
Municipi: Orihuela (03080)  
Província: Alacant  
Ensenyances Autoritzades: Formació Professional Específica  
Ensenyances per a les quals s'extingix l'autorització: Formació Professional Específica  
DISPOSICIÓ ADDICIONAL ÚNICA  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes a partir de l'endemà de la data de publicació en el Diari Oficial de la Comunitat Valenciana, no obstant els seus efectes s'entenen referits a partir del curs escolar 2007/2008.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació segons corresponga.  
València, 6 de setembre de 2007  
El conseller d'Educació,  
ALEJANDRO FONT DE MORA TURÓN